/* COM(2011) 170 galīgā redakcija - COD 2009/0060/B */ KOMISIJAS ATZINUMS saskaņā ar Līguma par Eiropas Savienības darbību 294. panta 7. punkta c) apakšpunktu par Eiropas Parlamenta ierosinātajiem grozījumiem Padomes nostājā attiecībā uz priekšlikumu EIROPAS PARLAMENTA UN PADOMES REGULAI, ar kuru groza Regulu (EK) Nr. 1889/2006 par finanšu instrumenta izveidi demokrātijas un cilvēktiesību atbalstam visā pasaulē





[pic] | EIROPAS KOMISIJA | Briselē, 1.4.2011 COM(2011) 170 galīgā redakcija 2009/0060/B (COD) KOMISIJAS ATZINUMSsaskaņā ar Līguma par Eiropas Savienības darbību 294. panta 7. punkta c) apakšpunktupar Eiropas Parlamenta ierosinātajiem grozījumiemPadomes nostājā attiecībā uzpriekšlikumu EIROPAS PARLAMENTA UN PADOMES REGULAI, ar kuru groza Regulu (EK) Nr. 1889/2006 par finanšu instrumenta izveidi demokrātijas un cilvēktiesību atbalstam visā pasaulē 2009/0060/B (COD) KOMISIJAS ATZINUMSsaskaņā ar Līguma par Eiropas Savienības darbību 294. panta 7. punkta c) apakšpunktupar Eiropas Parlamenta ierosinātajiem grozījumiemPadomes nostājā attiecībā uzpriekšlikumu EIROPAS PARLAMENTA UN PADOMES REGULAI, ar kuru groza Regulu (EK) Nr. 1889/2006 par finanšu instrumenta izveidi demokrātijas un cilvēktiesību atbalstam visā pasaulē 1. IEVADS Līguma par Eiropas Savienības darbību 294. panta 7. punkta c) apakšpunktā paredzēts, ka Komisijai jāsniedz atzinums par grozījumiem, ko Eiropas Parlaments ierosinājis otrajā lasījumā. Komisija šeit izklāsta savu atzinumu par grozījumiem, ko ierosinājis Parlaments. 2. Priekšvēsture Datums, kurā priekšlikumu nosūtīja Parlamentam un Padomei: 2009. gada 21. aprīlis Dokuments COM (2009) 194 galīgā redakcija 2-2009/0060B (COD), labojums 2009. gada 30. novembrī, grozīts 2009. gada 1. decembrī (Lisabonas līguma stāšanās spēkā) Datums, kurā Eiropas Parlaments sniedza atzinumu pirmajā lasījumā: 2010. gada 21. oktobris Datums, kurā grozīto priekšlikumu nosūtīja Parlamentam un Padomei: nav Datums, kurā panākta politiska vienošanās par Padomes nostāju: nav Datums, kurā oficiāli pieņēma Padomes nostāju: 2010. gada 10. decembris Datums, kurā Eiropas Parlaments sniedza atzinumu otrajā lasījumā: 2011. gada 3. februāris 3. Priekšlikuma mērķis Dažādajos Savienības finanšu instrumentos ārējai darbībai ir nelielas pretrunas attiecībā uz izņēmumiem principam, ka ar Savienības finansējumu nevar segt izmaksas, kas saistītas ar nodokļiem, nodevām un citiem maksājumiem. Regula Nr. 1905/2006, ar ko izveido finanšu instrumentu sadarbībai attīstības jomā ( DCI ), un Regula Nr. 1889/2006 par finanšu instrumenta izveidi demokrātijas un cilvēktiesību atbalstam visā pasaulē ( EIDHR ) neparedz elastību attiecībā uz šādu izmaksu neatbilstību finansējuma saņemšanai. Pārējos instrumentos ir noteikts, ka ES palīdzība “principā” nevar tikt izmantota, lai finansētu šīs izmaksas. Tādējādi tie dod iespēju konkrētā gadījumā rīkoties elastīgi, un atbildīgais kredītrīkotājs var vajadzības gadījumā pieņemt lēmumu par atbilstību finanšu pareizas pārvaldības un programmu un projektu labas īstenošanas nolūkā. Ir būtiski saglabāt elastību, ja pastāv bloķēšanas situāciju risks, jo trūkst vai nav izmantojami atbrīvojuma mehānismi (piemēram, saņēmējvalstī esošo procedūru ļoti lielās sarežģītības dēļ vai arī reģionālo projektu gadījumā). Tāpēc Komisija ārējo darbību finanšu instrumentu starpposma pārskata ietvaros ir ierosinājusi saskaņot attiecīgos DCI un EIDHR instrumentu noteikumus ar citiem instrumentiem, pievienojot vārdu " principā " tekstam par nodokļu, nodevu un citu maksājumu neatbilstību, tādējādi norādot uz iespēju izdarīt izņēmumus, kuru regulējumu nosaka ar iekšējām instrukcijām kredītrīkotājiem. 4. Komisijas atzinums par Eiropas Parlamenta ierosinātajiem grozījumiem 4.1 Komisijas pieņemtie grozījumi Komisija var pieņemt tekstu attiecībā uz starpposma pārskata mērķi: (1., 2., 3., 4. apsvērums un 1. panta 5. punkts un 2. pants. Informācijai: Padome pirmajā lasījumā jau ir apstiprinājusi šos apsvērumus un pantus). 4.2 Komisijas noraidītie grozījumi Komisija nevar pieņemt pantus, kas saistīti ar deleģētajiem aktiem un komitoloģijas jautājumiem (3.a apsvērums, 1. panta 1. punkts, 1. panta 7. punkts (deleģētie akti), 1. panta 2. punkts, 1. panta 3. punkts, 1. panta 4. punkts, 1. panta 6. punkts (Komitoloģija)) 5. Secinājumi Diskusijas ar citiem likumdevējiem turpināsies pēc otrā lasījuma, lai izstrādātu vienprātīgu risinājumu, vēlams, piešķirot Eiropas Parlamentam būtiskas pārbaudes tiesības pašreizējās daudzgadu plānošanas atlikušajā periodā, un paredzot izvēles iespējas attiecībā uz nākamo periodu, tostarp iespēju izmantot deleģētos aktus, vienlaikus pilnībā ievērojot LESD 290. pantā noteiktos kritērijus.